text: কল্যাতুমকুজি ম্যাথিউজ বিনামল, যিনি কে. এম. বীণামল নামেও পরিচিত (জন্ম: ১৫ই আগস্ট ১৯৭৫), একজন ভারতীয় ট্র্যাক অ্যান্ড ফিল্ড ক্রীড়াবিদ। বীণামল প্রধানত স্প্রিন্ট বা ৪০০ মিটার, মধ্য দূরত্বের দৌড় বা ৮০০ মিটার এবং ৪০০ মিটার রিলে দৌড়ে অংশ নিতেন। ক্রীড়াক্ষেত্রে তাঁর সাফল্যের স্বীকৃতি স্বরূপ তিনি ২০০০ সালে অর্জুন পুরস্কার লাভ করেন।
  
  ব্যক্তিগত জীবন
  বীণামলের জন্ম ১৯৭৫ সালের ১৫ই আগস্ট কেরালার কেরাল ইদুকি জেলার কোম্বিডিনজল গ্রামে। তাঁর বাবা ছিলেন কোল্লামের অধিবাসী এবং তাঁর মা ভারতের তামিলনাড়ুর কোয়েম্বাটুরের বাসিন্দা। বাবা-মা খুব ছোট থেকেই বীণামল এবং তাঁর ভাই বিনুকে প্রশিক্ষণ দিতে শুরু করেছিলেন। উভয় ভাইবোন নিজ গ্রামে কোনও সুবিধা না থাকায় পাশের গ্রামে প্রশিক্ষণ নিতে যেতেন। যোগাযোগ ব্যবস্থা অপ্রতুল হওয়াতে, প্রায়শই তাঁদের প্রশিক্ষন নিতে যেতে অসুবিধার সম্মুখীন হতে হত। তাঁরা অবশ্য এই পরিশ্রমের ফল পেয়েছিলেন। 
  কে এম বীণামল এবং তাঁর ভাই, কে এম বিনু প্রথম কোন ভারতীয় ভাইবোন জুটি হিসেবে একই আন্তর্জাতিক প্রতিযোগিতায় পদক জেতার গৌরব অর্জন করেছেন। ২০০২ সালের বুসান এশিয়ান গেমসে তাঁরা এই কৃতিত্ব অর্জন করেছিলেন। মহিলাদের ৮০০ মিটার ইভেন্টে বীণামল স্বর্ণপদক জিতেছিলেন এবং তাঁর ভাই বিনু পুরুষদের ইভেন্টে ব্রোঞ্জ জিতেছিলেন।
  কে এম বীণামল স্কুলে পড়ার সময় বেশ কয়েকটি টুর্নামেন্ট জিতেছিলেন। ১৯৯১ সালে জাতীয় পর্যায়ের প্রতিযোগিতায় এবং ১৯৯২ সালে জুনিয়র এশিয়ান চ্যাম্পিয়নশিপেও তিনি ভালো ফল করেছিলেন। 
  কে এম বীণামল ২০০৫ সালে ভাবা পারমাণবিক গবেষণা কেন্দ্রের মেডিক্যাল অফিসার ডাঃ বিবেক জর্জের সাথে বিবাহবন্ধনে আবদ্ধ হয়েছিলেন এবং এই দম্পতির দুটি সন্তান অশ্বিন এবং হাইল (ইথিওপিয়ার কিংবদন্তি হাইল গ্যাবস্ল্যাসির নাম অনুসারে) বর্তমান।
  
  পেশাদার  ট্র্যাক অ্যান্ড ফিল্ড কর্মজীবন 
  বিনামল তাঁর ভাই কে এম এম বিনুর সাথে একটি ইতিহাস রচনা করেছিলেন, যখন তাঁরা প্রথম ভারতীয় ভাইবোন হিসেবে উভয়েই আন্তর্জাতিক প্রতিযোগিতায় পদক জিতেছিলেন।
  
  অলিম্পিক 
  ২০০০ সালের গ্রীষ্মকালীন অলিম্পিকের সময় বীণামল, পিটি উষা এবং শাইনি উইলসনের পরে তৃতীয় ভারতীয় মহিলা রূপে অলিম্পিকের ট্র্যাক আন্ড ফিল্ড বিভাগে সেমিফাইনালে পৌঁছেছিলেন।
  ২০০৪ সালের গ্রীষ্মকালীন অলিম্পিকেও তিনি ভালো ফল করেন। ৪০০ মিটার রিলেতে ভারতীয় দলের সদস্য হিসেবে জাতীয় রেকর্ড করে, তাঁরা চূড়ান্ত পর্যায়ে পৌঁছন এবং সপ্তম স্থান লাভ করেন।
  
  এশিয়ান গেমস 
  তিনি ২০০২ সালের বুসানে অনুষ্ঠিত এশিয়ান গেমসে মহিলাদের ৮০০ মিটার এবং ৪ × ৪০০ মিটার মহিলা রিলেতে স্বর্ণপদক জয়ী দলে ছিলেন।
  
  সাফল্য
  
  পুরস্কার 
  অ্যাথলেটিক জীবনে অনুকরণীয় কৃতিত্বের জন্য বীণামলকে ২০০০ সালে অর্জুন পুরস্কার দেওয়া হয়েছিল। তিনি অঞ্জলি ভাগবতের সাথে ২০০২-২০০৩ সালে ভারতের সর্বোচ্চ ক্রীড়া সম্মান, রাজীব গান্ধী খেলরত্ন পুরস্কারেরও যৌথ বিজয়ী। ২০০৪ সালে, তিনি পদ্মশ্রী পুরস্কার পেয়েছিলেন।
  
  আরও দেখুন 
  
   কেরলের অলিম্পিয়ানদের তালিকা
  
  তথ্যসূত্র 
  
  বিষয়শ্রেণী:ক্রীড়ায় পদ্মশ্রী প্রাপক
  বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
  বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
  বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
  বিষয়শ্রেণী:ভারতের অলিম্পিক মল্লক্রীড়াবিদ
  বিষয়শ্রেণী:জীবিত ব্যক্তি
  বিষয়শ্রেণী:১৯৭৫-এ জন্ম
title: কে এম বীণামল